paragraph_text: Radi živčanog sloma, uzrokovanog stresom na poslu, traži posao kao glumac. Isprva glumi negativce u B-vestern seriji Hopalong Cassidy (1942. – 1943.), te potom glumi manje uloge u nizu filmova raznih studija. Nakon filma Thirty Seconds Over Tokyo (1944.), potpisuje sedmogodišnji ugovor s RKO Pictures. Nakon vesterna Nevada (1944.), RKO Mitchuma posuđuje United Artists-u za ulogu u uspješnom ratnom filmu The Story of G.I. Joe (1945.), koja mu donosi i jedinu nominaciju za Oscara najboljeg sporednog glumca.